Pásový opar
Dobrý deň,chcem sa Vás opýtať, môžem mať na nohe pod kolenom v zadnej časti pásový opar? Mám tam asi 6 vyrážok okolie červené.Svrbí ma to ale mám citlivé celé stehno. Akú masť by som si mohla kúpiť alebo niečo podobne ? Ďakujem
Dobrý deň,
ďakujeme za Vašu otázku.
Pásový opar je infekcia spôsobená vírusom varicella-zoster, čo je ten istý vírus, ktorý spôsobuje ovčie kiahne. Po prekonaní ovčích kiahní môže vírus ostať žiť vo vašom nervovom systéme roky a znovu sa aktivovať ako pásový opar. Častokrát je označovaný ako herpes zoster. Tento typ vírusovej infekcie charakterizovaný červenými kožnými vyrážkami, ktoré môžu spôsobiť bolesť a pálenie. Vyrážky sa časom menia na pľuzgieriky s priehľadnou tekutinou. V následnej fáze vzniká chrasta, ktorá po fáze hojenia odpadne. Pásový opar sa zvyčajne javí ako pruh pľuzgierov na jednej strane tela, zvyčajne v oblasti trupu, krku, alebo tváre. Väčšina prípadov pásového oparu zmizne v priebehu 2-3 týždňov. Vzhľadom sa výskyt vyrážok a svrbenie sa pravdepobone nejedná o pásový opar. Môže ísť o vyrážky spôsobené podráždením pokožky v danom mieste, exzém či veľmi časté potničky. Na zmiernenie pocitu svrbenia sú vhodné antihistaminiká ako
Levocetirizin.
Liek znižuje príznaky alergie, ako sú svrbenie, kýchanie, rýma a začervenanie očí. Dávkovanie pre dospelých a dospievajúci od 12 rokov je 1 tableta. Vyrážky je vhodné natierať
Imazol
krémpastau. Je určený na vtieranie do kože s antimykotickým a antibakteriálnym účinkom. Obsahuje clotrimazol. Vhodný na zapareniny, preležaniny, mokvajúce rany. Vysušuje.
Ak vyrážky neustúpia do niekoľkých dní, odporúčam návštevu u lekára.
Prajem pekný zvyšok dňa.
S pozdravom,
PharmDr. Anna Pacalajová